CELEX: 31994D0274
Language: bg
Date: 1994-04-18 00:00:00
Title: Решение на Комисията от 18 април 1994 година относно създаване на система за идентификация на кучета и котки, които са пуснати на пазара в Обединеното кралство и Ирландия и не са с произход от тези страни

Важна правна забележка

|

31994D0274

Официален вестник n° L 117 , 07/05/1994 стр. 0040 - 0040 специално финландско издание: глава 3 том 57 стр. 0079  специално шведско издание: глава 3 том 57 стр. 0079  специално чешко издание глава 03 том 16 стр. 108  - 108 специално испанско издание глава 03 том 16 стр. 108  - 108 специално унгарско издание глава 03 том 16 стр. 108  - 108 специално литвийско издание глава 03 том 16 стр. 108  - 108 LV.ES глава 03 том 16 стр. 108  - 108 MT.ES глава 03 том 16 стр. 108  - 108 PL.ES глава 03 том 16 стр. 108  - 108 SK.ES глава 03 том 16 стр. 108  - 108 специално словенско издание глава 03 том 16 стр. 108  - 108

		19940418Решение на Комисиятаот 18 април 1994 годинаотносно създаване на система за идентификация на кучета и котки, които са пуснати на пазара в Обединеното кралство и Ирландия и не са с произход от тези страни(94/274/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО [1], и по-специално член 10, параграф 3, буква а), iii) от нея,като има предвид, че е необходимо да се създаде система за идентификация на кучета и котки, които се пускат на пазара в Обединеното кралство и Ирландия и не са с произход от тези страни;като има предвид, че технологията за електронна идентификация на кучета и котки предлага евтина, надеждна срещу измама и сравнително безболезнена система; като има предвид, че при тези условия е подходящо да се използва електронна система за идентификация на кучета и котки;като има предвид, че поради разнообразието от електронни системи, които се използват, собственикът или търговецът е отговорен да демонстрира, за да убеди официалния ветеринарен лекар, че кучето или котката са правилно идентифицирани;като има предвид, че като временна мярка, докато се чака разработването на международен стандарт, е подходящо да се предвиди, че електронните системи, които се използват, са тези, използвани в държавите-членки, откъдето произхождат животните; като има предвид, че настоящата ситуация ще бъде преразгледана с оглед на развитието на хармонизацията на стандарт за електронна идентификация на кучета и котки;като има предвид, че настоящото решение не засяга никое бъдещо решение, което може да бъде прието по отношение на движението на домашни любимци в рамките на Общността, тъй като проблемите, възникнали при идентификацията на домашни любимци, са от различно естество;като има предвид, че мерките, предвидени в настоящото решение, са в съответствие със становището на Постоянния ветеринарен комитет,ПРИЕ НАСТОЯЩОТО РЕШЕНИЕ:Член 1Методът за идентификация, използван за кучета и котки, които са пуснати на пазара в Обединеното кралство и Ирландия, и които не са с произход от тези страни, е електронна система.Член 21. Електронната система, посочена в член 1, съдържа вграден предавател и трябва да бъде от онези, които се използват в държавата-членка, от която произхождат кучетата и котките.2. Държавите-членки информират Комисията и се информират една друга за електронните системи, които се използват на тяхна територия за идентификацията на кучета и котки.3. Собственикът или търговецът е отговорен да демонстрира, за да убеди официалния ветеринарен лекар, че кучето или котката са правилно идентифицирани.Член 3Адресати на настоящото решение са държавите-членки.Съставено в Брюксел на 18 април 1994 година.За КомисиятаRené SteichenЧлен на Комисията[1] ОВ L 268, 14.9.1992 г., стр. 54.--------------------------------------------------